7. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.141.4/97559 της 16/21  Σεπτ.1977 (ΦΕΚ Β' 906) Περί ρυθμίσεως θεμάτων προκυπτόντων εκ της εφαρμογής της διατάξεως της παρ. 2 του άρθρ. 19 του Νόμ.646/1977. Έχοντες υπ' όψει: 1.Τας διατάξεις της παρ. 2 του άρθρ. 19 του Νόμ.646/77 «περί μετεγγραφής φοιτητών ανωτάτων εκπαιδευτικών ιδρυμάτων» ΦΕΚ 204-Α' και Σελ.68,728(β) Τεύχος Ε82-Σελ.32 2.Το γεγονός ότι αι ανωτέρω διατάξεις συνιστούν άνισον μεταχείρισιν των φοιτητών των ανωτάτων ιδρυμάτων της ημεδαπής, οι οποίοι επέτυχον εις άπαντα τα μαθήματα του Α' ή του Β' έτους σπουδών μέχρι και της εξεταστικής περιόδου μηνός Ιουν.1977, έναντι των φοιτητών των ανωτάτων εκπαιδευτικών ιδρυμάτων της ημεδαπής, οι οποίοι δεν επέτυχον εις τα μαθήματα του Α' ή του Β' έτους σπουδών μέχρι και της ανωτέρω εξεταστικής περιόδου και δικαιούνται να χρησιμοποιήσουν προς τούτο και την εξεταστικήν περίοδον Οκτ.1977, αποφασίζομεν: 1.Θέσεις καταλαμβανόμεναι υπό φοιτητών οι οποίοι απέκτησαν δικαίωμα μετεγγραφής βάσει των διατάξεων της παρ. 2 του άρθρ. 19 του Νόμ.646/1977, θεωρούνται κεναί και πληρούνται, καθ' υπέρβασιν, υπό φοιτητών, οι οποίοι είχον δικαίωμα μετεγγραφής και άνευ της ανωτέρω διατάξεως. 2.Η παρούσα δημοσιευθήτω δια της Εφημερίδος της Κυβερνήσεως. Εκυρώθη αφ' ης ίσχυσε δια του άρθρ.22 Νόμ.741 της 11/14 Οκτ.1977 